**Uniós támogatásból valósul meg a „MŰFORG EZREDÉV” Kft. termelési kapacitásait bővítő beruházása**

A „MŰFORG EZREDÉV” Kft. 441,9 millió forint összegű támogatást nyert a „Mikro-, kis- és középvállalkozások termelési kapacitásainak bővítése” című pályázati kiíráson, a Széchenyi 2020 program keretében. A 883,7 millió forint összköltségvetésű beruházás során eszközbeszerzés valósul meg, a meglévő munkahelyek megőrzésre kerülnek.

A „MŰFORG EZREDÉV” Kft. hajdúnánási telephelyén beszerzésre és üzembe helyezésre kerül 6 db NLX 2500/700 Univerzális eszterga, 1 db ThermoCut Laser 6020TG-P CNC vezérelt szállézer, 1 db Portal 2460TG 6000x2400x1200mm CNC megmunkáló gép, 1 db ecoTurn 510 V3 2-tengelyes univerzális eszterga.

A teljes beruházási költség 883.704.248 Ft.

A projekt céljai a Kft. beszállítói aktivitásának növelése és kapacitásának bővítése, az új, csúcstechnológiájú gépek beszerzésével. Megvalósul a technológiai háttér fejlesztése, mellyel a beruházást követően olyan technológiai környezettel rendelkezik a cég, amely lehetővé teszi a költséghatékonyabb sorozatgyártást. A meglévő hazai és export beszállítói piacok igényeinek kielégítéséhez növelni kell a félkész termékek gyártási volumenét, minőségét. Ez csúcstechnológiájú új gépek beszerzésével, a költséghatékonyság javulásával érhető el.

A pályázat segítségével olyan beruházási projekt valósul meg, amely magasabb feldolgozottsági szintű terméket és hozzáadott értéknövekedést eredményez.

A projekt eredményeként a Kft. a megvalósítást követően a fenntartási időszakban megtartja létszámát.

A Kft. a projekt segítségével növeli gyártói kapacitását, beszállítói árbevételét a meglévő és új export piacain.

A fejlesztésből energia-megtakarítás fog adódni.

A projekt az Európai Unió támogatásával, az Európai Regionális Fejlesztési Alap társfinanszírozásával, és hazai központi költségvetési előirányzatból valósul meg.